‘એ કોણ છે અને શું છે એની મને બધી ખબર છે. આજથી છ મહિના પહેલાં તેં આખા ગામની હાજરીમાં (પીટસબર્ગમાં, નાસ્તિના ઘરમાં, એના જન્મદિવસની પાર્ટીમાં) એની સમક્ષ લગ્નની દરખાસ્ત મૂકેલી, પણ એ તારી માગણી ઠુકરાવીને રોગોઝિન સાથે જતી રહી. એના થોડા સમય પછી તું અને એ બાઈ કોઈ અજાણ્યા ગામમાં એક મહિના સુધી સાથે રહ્યા. પછી એ તને છોડીને ફ્રી મોસ્કોમાં રોગોઝિન પાસે પહોંચી. રોગોઝિન એને પાગલની જેમ ચાહે છે, પણ નાસ્તિ રોગોઝિનને ફ્રી એક વાર છોડીને પીટસબર્ગ આવતી રહી. એટલે તું પણ દોડતો દોડતો પીટસબર્ગ આવી પહોંચ્યો. ગઈ કાલે બગીચામાં બબાલ થઈ (નાસ્તિએ એક જણના ચહેરા પર ચાબુક ફ્ટકારી) ત્યારે તું એના બચાવ માટે દોડી ગયો. અત્યારે હું અહીં આવી ત્યારે તું ઊંઘમાં એનું સપનું જોઈ રહ્યો હતો (એવું તેં જ કબૂલ્યું)… ટૂંકમાં, હું બધું જ સમજું છું. તું અહીં એના માટે આવ્યો છે (મારા માટે નહીં).’